 Ọwọ tẹ awọn afunrasi meji ni Delta to ji pata eniyan mewaa Awọn iroyin kan lo ni, awọn eeyan kan to n lu jibiti, ti wọn n pe ni ọmọ Yahoo, lo n ji pata awọn obinrin lati fi se oogun owo. Ọpọ awọn afurasi tọwọ ba lori ẹsun yii, ni wọn ti n naju ni agọ ọlọpaa. Àwọn ìròyìn mìíràn tí ẹ lè nífẹẹ sí: Rashidat Fawẹhinmi: Sísọ èdè Yorùbá kò leè ba Gẹẹsì jẹ lẹyìn odi Nigba to n sọrọ lori isẹlẹ ọtun to gba awujọ wa kan yii, Dolapo Badmos, tó jẹ agbẹnusọ iléeṣẹ ọlọpàá Ẹkun keji, to wa ni ipínlẹ Eko ní, ó ṣéeṣe kí àwọn olè ajípáta naa jẹjọ ẹsùn ìpànìyàn, tí ọwọ bá tẹ wọn. Badmos ṣàlàyé loju opo ikansiraẹni nstagram rẹ pé, irú ẹsùn náà ṣeéṣe nítorí àwọn olè ajípátá tí ọwọ tẹ, ní wọn n gbero lati se oògùn owó tí yóò ṣe ikú pa ẹni to ni pata naa. Dolapo Badmos àwọn ole ajipata lo jẹjọ ipaniyan Bi ọrọ oogun owo ṣe n wọpọ si, ni ọwọ n tẹ awọn afunrasi tí wọn ní o ń jí awọtẹlẹ awọn obinrin, nibi ti wọn ba sá wọn sí. Ní ọjọ kẹta oṣu kinni ọdun 2019, ni ọwọ awọn agbófinró tẹ awọn ọmọdekunrin mejì tí wọn fẹsun kan pe, wọn ji pata awọn obinrin mẹwàá ká lórí okùn níbi tí wọn sá wọn si nílu Agbarha, nijọba ibilẹ Ukwuani ni Ipinlẹ Delta. Asiko kan naa ni ọwọ tun tẹ ọmọdekunrin kan ni ilu Benin ni Ipinlẹ Edo, ti wọn fi ẹsun kan pe o lọ ji pata awọn obinrin ka lori okùn. Ọwọ tẹ afẹsunkan naa lẹyin igba ti Ọba Benin, Ọba Ewuare keji, kilọ fun awọn ọdọ ki wọn ye ti ọwọ bọ sise oogun owo, ti yoo jẹ ki wọn maa ji pata kiri. Ẹ mà sọ pátá tí ẹ ò lò mọ sọnù - Òsèré Mosun Filani Ọrọ pátá jíjí yìí ti sọ oun tí àwọn obinrin lè ṣe si àwọtẹlẹ tí wọn kò bá nílò mọ di ọrọ ńlá báyìí. Òun ló jẹ kí gbajúgbajọ òsèré tíátà, Mosun Filani gba àwọn obìnrin ní ìmòràn, pe kí wọn máà fi abẹ gé àwọtẹlẹ tí wọn kò bá nílò mọ wẹlẹwẹlẹ, dípò pe kí wọn máa sọ si ibi tí àwọn tó lè fi ṣe oogun owó yóò ti ri i. Oun tó sọ sọrí ayélujára rèé: Torí bá kó ọ yọ lọwọ àwọn ajínigbé, àmọ tí pátá rẹ bọ sọwọ àwọn ẹni ibi, o ò jájábọ o. Inú balùwẹ ni kí ẹ máà sá pátá yín sí, ẹ má sa sí ẹgbẹ fèrèsé. Ẹ máse sọ pátá tí ẹ kò lò mọ sibi kan ṣáá. ẹ gée wẹlẹwẹlẹ tàbí kí ẹ fi iná sun ún. Ní 2019 yìí, ayé kò ní ká pátá wa lọ o. Isẹlẹ jiji pata awọn obinrin lo ti di iroyin to n gbalẹ bii ọwara ojo lawujọ wa bayii. : Pátá Jíjí : Agbẹnusọ ọlọpàá ní àwọn olè ajípátá ń gbìdánwò ìpànìyàn ni 